钦定古今图书集成/明伦汇编/闺媛典/第321卷 > 皇清五十四 > 徐士霁妻虞氏〈妇枝淑附〉
## 钦定古今图书集成/明伦汇编/闺媛典/第321卷 > 皇清五十四 > 徐士霁妻虞氏〈妇枝淑附〉

按《金华府志》：“虞氏，诸生徐士霁妻，名登。年二十二，夫亡，矢志守节，抚叔子璜为嗣，聘氏女侄枝淑为媳，育一女。淑年十九，璜又殁。淑号恸绝食，誓以身殉。姑以妇有遗腹，力劝之。逾月生男。两孀，零丁孤苦，历十有二年，男女又相继夭，淑遂自缢。年三十，虞亦卒，年六十三。” 康熙七年奉。

旨建“双节”坊于邑西门。